Aas er utdannet cand.polit. og begynte i 1983 som aspirant i Utenriksdepartementet. Aas har vært stasjonert i Chile og i Genève. I 1996 ble han utnevnt til ministerråd ved Norges delegasjon til NATO i Brussel. Fra 2003 til 2008 ledet han departementets sikkerhetspolitiske avdeling. I 2008 ble Aas utnevnt til ambassadør i Kabul i Afghanistan, der han tjenestegjorde til han i 2010 ble politisk direktør i Utenriksdepartementet. 1. september 2013 etterfulgte han Wegger Chr. Strømmen som norsk ambassadør til USA. Stillingen ved Norges ambassade i Washington hadde han fram til 2020, da han tiltrådte som ambassadør ved Norges ambassade i Tel Aviv.